"MSPMC Team-in Eklavya Model Residential School, Tlungvel an tlawh","732/2024-2025 Aizawl, 8.6.2024: Mizoram sorkar hnuaia development works hrang hrang endik tura din, Mizoram State Project Monitoring Committee (MSPMC) chuan nimin (7.6.2024) khan Eklavya Model Residential School, Tlungvel chu an tlawh. EMRS hi Ministry of Tribal Affairs, Govt. of India in Article 275 (i) hnuaia hmun kilkhawra SchedulednTribe (ST) naupang ten National Standard Quality Education an neih theihna tura ruahman a ni a. Middle School leh High School Level naupang ten CBSE Standard a thlawnin an zir theihna tura buatsaih a ni. MSPMC Team hian Plan angin building-te sak a ni em tih uluk takin an endik a. He school hi ni 8.6.2024 ah an hawn dawn avangin, building la zawh fel loh te chu a rang thei ang bera zawh anih theih nan hna kalpui dan turte chu a thawktute an sawipui. EMRS, Tlungvel-in a ken tel te chu:- 1. School Building Rs.4,42,16,000 senga sak te, 2. Boys & Girls Hostel Rs.3,53,81,000 ve ve senga sak te, 3. Kitchen & Dining Rs. 89,05,000 senga sak te, 4. Principal Quarter Rs.39,24,000 senga sak te, 5. Type III Quarter pahnih Rs.2,48,88,000 senga sak te, 6. Type II Quarter pakhat Rs.1,20,35,000 senga sak te, 7. Guest House Rs.29,40,000 senga sak te bakah Football Ground, Volleyball Court, Basketball Court, Archery Range leh Swimming Pool te pawh a kengtel a ni. MSPMC endikna ah hian Er. Vanlalruata Sailo, Secretary; Er. H. Laldintluanga (Member, MSPMC); Pi Vanchhungi (Task Force, MSPMC); Pu Vannunmawia (PA to VC) te bakah SW&TA Department atangin Pu F. Vanlalruata (Programme Manager) leh Benhyafea Lalrinhlua (JE) ten an tel a. Eklavya Model Residential School hotute an tel bakah building satu contractor - VRS Construction atangin an General Manager, Site Engineer, JE leh RO te koh an ni bawk. Attachment Loading attachment...",Dated: 8 th Jun 24 4:56 PM,https://dipr.mizoram.gov.in/post/mspmc-team-in-eklavya-model-residential-school-tlungvel-an-tlawh